cyanic-selkie/wikianc huggingface dataset:
Borgund stavkirke
Kopier
Stavkirken på den norske paviljongen i Epcot i Walt Disney World i Florida er en kopi av Gol stavkirke, og er dermed en indirekte kopi av Borgund stavkirke. Det samme er tilfelle for Gol nye stavkirke i familieparken Gordarike på Gol, bygd i 1994, og stavkirken i Scandinavian Heritage Park i Minot i Nord-Dakota fra 1999.
José Martí
José Julián Martí y Perez (født 28. januar 1853 i Havanna på Cuba, død 19. mai 1895 i Dos Ríos ved Jiguaní i Oriente på Cuba) var en cubansk filosof, tenker, inspirator og president. Han var den store pådriveren for cubansk uavhengighet fra kolonimakten Spania. Han anses også som den intellektuelle inspiratoren i den cubanske uavhengighetskrigen.
Bakgrunn
José Martís foreldre var begge sendt ut fra sitt spanske fedreland til kolonien Cuba. Faren Mariano Martí Navarro fra Valencia ble forflyttet ditt som underoffiser for å virke i kolonihæren, og moren Leonor Pérez Cabrera stammet fra Tenerife, en av Kanariøyene. José var den førstefødte av åtte barn.
Dikter og forfatter
Han vendte tilbake til Cuba i 1878, men ble allerede i 1879 igjen sendt i eksil. Først bodde han i Mexico, der han beskjeftiget seg med mayaenes kultur og besøkte ruinene etter deres byer. Fra april 1877 til juli 1878 var han i Guatemala. Deretter var han tilbake i Havanna en kort tid, før han i 1881 dro til New York City for å bedrive politikk derfra.
Da krigshandlingene startet på nytt i 1895 var Martí og den cubanske generalen Antonio Maceo to sentrale pådrivere.
President: På samme måte som Maceo returnerte også Martí til Cuba i 1895 fra landflyktighet i New York. Martí ble straks utnevnt til president av de cubanske opprørerne. Han fungerte i denne rollen fra 5. mai 1895 til 19. mai 1895 da han red ut sammen med Los Mambies og ble drept i kamp med spanske tropper, vel 40 år gammel.
Nytt eksil: José Martí levde mesteparten av sitt voksne liv i USA etter å ha blitt landsforvist fra Cuba for anti-spansk virksomhet. Under sitt eksil skrev han utallige bøker og filosofiske tekster. Fra sitt hjem i New York advarte han blant annet mot å la amerikanerne få innpass på Cuba, med den begrunnelse at Cuba da ville gå fra å være en spansk til amerikansk koloni. Hans litterære verker er samlet i 28 store bind.
Martí er også mannen bak det kjente utsagnet «for å være fri, må du være belest».
Martí har fått byen Marti på Cuba oppnevnt etter seg og flyplassen i Havanna bærer navnet «José Martí International Airport». Portrettet hans finnes på de cubanske 1 peso-sedlene.
Dost Mohammed Khan
Bakgrunn og virke
Hans eldre bror, høvdingen av barakzaiene, Fatteh Khan, tok et viktig steg i å hjelp Mahmud Shah til den afghanske tronen i 1800 og i å få ham tilbake til tronen i 1809. Mahmud takket Fatteh Khan for hjelpen ved å henrette ham i 1818, og dermed vekket vreden til hans stamme. Etter en blodig konflikt, ble Mahmud frarøvet alle sine besittelser unntatt Herat. Resten av hans områder ble delt mellom Fatteh Khans brødre. Av disse fikk Dost Mohammed Ghazni, men han la til Kabul, den rikeste av provinsene i Afghanistan.
Fra begynnelsen av sitt styre ble han involvert i konflikter med Ranjit Singh, sikhenes hersker av Punjab, som brukte den avsatte saduzai-prinsen Shuja-ul-Mulk som sitt instrument. I 1834 gjorde Shuja et siste forsøk på å ta tilbake sitt kongedømme. Han ble slått av Dost Mohammed under Kandahars murer, men Ranjit Singh benyttet muligheten til å annektere Peshawar. Gjenoppbyggingen av denne festningen ble den afghanske emirens store bekymring.
Han avslo innledende samtaler med Russland, forsøkte å forme en allianse med Storbritannia og ønsket Alexander Burnes velkommen til Kabul i 1837. Burnes, derimot, var ikke i stand til å nå frem hos generalguvernøren Lord Auckland for å svare på emirens forslag. Dost Mohammed var villig til å oppgi forsøket på å gjenerobre Peshawar, og å plassere sin utenrikspolitikk under britisk veiledning. Til gjengjeld fikk han bare løfter om beskyttelse mot Ranjit Singh, som han ikke hadde noe å frykte fra. Han svarte med å fornye sine forbindelser med Russland, og i 1838 satte Lord Auckland sine britiske tropper i bevegelse mot ham.
I mars 1839 gikk de britiske troppene under sir Willoughby Cotton gjennom Bolan-passet og den 26. april nådde hæren Kandahar. Sjah Shuja ble proklamert emir, og gikk inn i Kabul den 7. august, mens Dost Mohammed søkte tilflukt i de ville Hindu Kush. Tette fulgt av britene ble Dost drevet til det ekstreme og den 4. november 1840 overga han seg som fange. Han forble i fangenskap gjennom den britiske okkupasjonen, gjennom den forferdelige tilbaketrekningen av okkupasjonsarméen i januar 1842 og inntil Kabul ble gjenerobret høsten 1842.
Han ble da satt fri på grunn av løftet fra den britiske regjeringen om å oppgi forsøk på å intervenere i intern politikk i Afghanistan. Da han returnerte fra Hindustan, ble Dost Mohammed mottatt i triumf i Kabul, og han satte i gang med å gjenbygge sin autoritet. Fra 1846 fornyet han sin fiendtlige politikk mot britene og allierte seg med sikhene. Men etter hans alliertes nederlag ved Gujarat 21. februar 1849, forlot han sine idéer og ledet sine tropper tilbake til Afghanistan. I 1850 erobret han Balkh, og i 1854 fikk han kontroll over de sørlige afghanske stammene ved å erobre Kandahar.
30. mars 1855 snudde Dost Mohammed sin tidligere politikk ved å inngå en allianse med britiske myndigheter. I 1857 erklærte han krig mot Persia i samråd med britene, og i juli ble en traktat underskrevet som fastslo at Herat-provinsen skulle settes under en barakzai-prins. I løpet av det indiske mytteriet, avstod Dost Mohammed fra å hjelpe opprørerne. Hans senere år ble preget av problemer i Herat og i Bukhara. Disse ordnet han selv en tid, men i 1862 ankom en persisk armé som opererte sammen med Ahmad Khan og gikk mot Kandahar. Den gamle emiren tilkalte britene til sin bistand, plasserte seg fremst i kamphandlingene og drev fienden fra sine grenser. 26. mai 1863 tok han Herat, men den 9. juni døde han plutselig midt i seieren etter å ha spilt en stor rolle i den sentralasiatiske historie i 40 år. Han utnevnte sin sønn, Shir Ali Khan, som etterfølger.
Matamata (skilpadde)
Matamataen er en skilpadde som regnes til familien halsvendere og er utbredt i det nordlige Sør-Amerika.
Mens de fleste skilpadder leter aktivt etter byttedyr, ligger matamataen og venter på bytter i grunt, gjørmete vann, med det bermekelsesverdige kundrete skallet som kamuflasje. Øynene på det trekantete hodet er små, men matamataen har store ytre trommehinner og følsomme hudfliker som sanser byttedyrenes bevegelser med. Den har også en snorkelaktig nese som gjør at den kan puste uten å måtte gå opp til overflaten. Hunnen legger opptil 28 egg om gangen.
Rasismeparagrafen
Rasismeparagrafen er i Norge et tilnavn på § 185 i straffeloven av 2005 som forbyr diskriminerende eller hatefull ytringer rettet mot noens hudfarge, etnisitet, religion, livssyn, seksuelle legning eller funksjonshemning. Bestemmelsen er en innskrenking av ytringsfriheten som har som mål å beskytte minoriteter. Paragrafen ble innført i 1970 (da med som § 135a i den norske straffeloven av 1902 som gjaldt til 2015). Paragrafen fikk tilnavnet rasismeparagrafen selv om ordet «rasisme» ikke forekom i lovteksten.
Renee
Renee eller Renée er et kvinnenavn dannet av mannsnavnet René, en fransk form av det latinske navnet Renatus, som betyr «født på ny».
Rasismeparagrafen
§ 135 a av 1970 er en endring av § 135, annet ledd, av 1961. Dette tillegget i § 135 i den alminnelige straffelov av 1902 kom til etter oppblomstring av antisemittisme på slutten av 1950-årene i Norge.
Strafferammen for brudd på rasismeparagrafen bot eller fengsel inntil tre år for forsettlig eller grovt uaktsomt offentlig setter frem en diskriminerende eller hatefull ytring. Strafferamme for ytringer som ikke er offentlige, men som er ytret «i andres nærvær» er bot eller fengsel inntil ett år.
I 1981 fikk Straffelovens § 135 a en tilføyelse om forbud mot offentlig ringeakt eller diskriminerende «annen meddelelse» på grunn av homofil legning, leveform eller orientering. I lov av 10. januar 2003 nr. 2 ble det tilføyet at dette også gjaldt bruk av hatsymboler:
Rasismeparagrafen har vært omdiskutert siden den innebar en begrensning i ytringsfriheten. Få personer er dømt for brudd. Paragrafen kom første gang i bruk i 1976, da det ble tatt ut tiltale mot lektor Olav Hoaas for hans uttalelser om jøder. I 1997 ble Jack Erik Kjuus dømt for et partiprogram som gikk inn for tvangsreturnering eller tvangssterilisering av alle fremmede, mens Tore Tvedt ble dømt i 2007 for uttalelser om å «renske ut jødene».
Paragraf § 135 a
Tilføyd ved lov 5 juni 1970 nr. 34, endret ved lover 8 mai 1981 nr. 14, 10 jan. 2003 nr. 2, 3 juni 2005 nr. 33 (ikr. 1 jan. 2006 iflg. res. 17 juni 2005 nr. 608).
Juventus Stadium
Juventus Stadium, også kalt Allianz Stadium, er et fotballstadion i Torino, og er hjemmebanen til Juventus. Stadionet sto klart i 2011, og ble bygget som erstatning for Stadio delle Alpi, den gamle hjemmebanen til Juventus og Torino FC
Historie
I 1990 flyttet Juventus fra Stadio Comunale til Stadio delle Alpi, som ble åpnet det året for å arrangere kamper under Verdensmesterskapet i fotball. Juventus-fans var imidlertid misfornøyde med det nye stadionet, og tilskuertallene var lave. Et av problemene var at det var bygget en løpebane mellom tribunene og fotballbanen, og det gjorde stadionet lite intimt. Løpebanen ble dessuten sjelden tatt i bruk til friidrettsstevner. Det kom fram krav om å bygge et mer intimt stadion uten løpebaner.
I 2006 flyttet Juventus midlertidig til Stadio Olimpico, men der var det for dårlig kapasitet. I november 2008 kunngjorde Juventus at de skulle rive Stadio delle Alpi og bygge et nytt stadion på samme sted. Her skulle det være plass til 41 000 tilskuere. Da den sto ferdig var Juventus det eneste laget i Serie A som eide sin egen stadion.
Kamper
Åpningskampen ble spilt mellom Juventus og det engelske laget Notts County 8. september 2011. Kampen endte 1-1. Grunnen til at nettopp Notts County ble invitert var at de tidlig på 1900-tallet hadde inspirert Juventus til å spille i de sort- og hvitstripede draktene som County selv spilte i.
Tre dager senere spilte Juventus sin første Serie A-kamp på stadionet, og den endte med en 4-1-seier over Parma.
Stadionet arrangerte finalen i Europaligaen i 2014, hvor Sevilla slo Benfica etter straffesparkkonkurranse.
Gone Baby Gone
Gone Baby Gone er en amerikansk dramafilm fra 2007 regissert av Ben Affleck. Manuskriptet til Affleck og Aaron Stockard er basert på romanen Forsvunnet i natten, skrevet av Dennis Lehane (som også skrev romanen bak filmen Mystic River). Hovedpersonene i Gone Baby Gone er to privatdetektiver som leter etter ei ente på fire år som har blitt bortført fra Boston-nabolaget Dorchester i Massachusetts.
Handling
Filmen starter med et innslag fra TV-nyhetene der Helene McCready (Amy Ryan) appellerer til alle sere om hjelp til å få tilbake sin fire år gamle datter Amanda, som har forsvunnet sammen med sin favorittdukke «Mirabelle». Politiet mener at det dreier seg om en bortføring, og lover å sette alt inn for å finne fireåringen. Privatdetektiv Patrick Kenzie (spilt av Casey Affleck) og hans partner og kjæreste Angie Gennaro (Michelle Monaghan) ser TV-innslagene om jenta som har blitt borte, og Patrick forteller at Helene gikk i avgangsklassen da han gikk første år på high school. Neste morgen blir Patrick og Angie oppsøkt av Amandas tante, Beatrice, som engasjerer dem for å finne Amanda. De oppdager at Helene og hennes kjæreste «Skinny Ray» nylig hadde stjålet penger fra en lokal narkolanger. Etter at Ray blir drept, blir Patrick og Angie med politiets etterforskere på saken, Nick Poole og Remy Bressant (som sier til Patrick og Angie at de ikke kjente Ray), for å ordne med betaling av løsepengene for Amanda. Politiets kaptein Doyle viser Patrick en utskrift av en telefonsamtale der narkolangeren planlegger en overlevering av løsepenger. Overleveringen, som skulle skje i et steinbrudd i nærheten av Quincy, går i vasken og man tror Amanda har druknet da dukken hennes blir funnet flytende i et vann ved steinbruddet. Doyle, som selv nylig har mistet en datter, tar på seg fullt ansvar for Amandas dødsfall, og går av med pensjon.
«Nordische Löve»
«Nordische Löwe», også kjent som «Norske Løve», var et skip med 36 kanoner, tilhørende Østindisk Kompani.
Gone Baby Gone
Handling
To måneder senere blir en syv år gammel gutt bortført i Everett og Patrick får informasjon om at gutten ble tatt av en kjent barnemishandler. Etter å ha gått inn i huset og funnet bevisene etter den bortførte gutten, drar Patrick sammen med Nick og Remy for å få ham tilbake. De blir sett av beboerne, og Nick blir skutt. Patrick går inn i huset mens skuddvekslingen pågår og finner en av beboerne døde. Han går inn på barnemishandleres rom, der han finner barnemishandleren (på rommet) og liket til den døde gutten (på badet), og Patrick dreper da barnemishandleren (selv om det fremstår slik at han ble drept under skuddvekslingen).
Kritikernes dom
Filmen ble en favoritt både hos kritikerne og hos publikum med gode terningkast hos flere anmeldere. Dagbladet trillet til fem på terningen og kalte den for et «veldreid samtidsportrett». Aftenposten trillet også til fem på terningen og mente det var en «(o)pptur fra Affleck». VG på sin side trillet sin terning til fire og kalte det for en «solid tankevekker omkring betent tema».
Filmen endte også på topp 10-lister hos 65 filmkritikeres kåring av de beste filmene i 2007
«Nordische Löve»
Skipsklokken fra «Norske Løve» ble senere tatt i bruk som kirkeklokke i Tórshavn domkirke.
Lawrence Payton
Lawrence Albert Payton (født 2. mars 1938 i Detroit, død 20. juni 1997 i Southfield) var en tenorsanger fra USA. Han var medlem av gruppa The Four Tops fra stiftelsen i 1953 (først under navnet The Four Aims) til han døde. Han skreiv og arrangerte også en del låter og produserte enkelte av gruppas plater.
I 1990 ble The Four Tops innvotert i Rock and Roll Hall of Fame.
Sønnen Roquel Payton har seinere gått inn i The Four Tops.
Wedel-Jarlsberg
Wedel-Jarlsberg eller Wedel Jarlsberg er en norsk og dansk adelsslekt. Slekten er en gren av den vidt forgrenede nordtyske slekten von Wedel/Wedell som kan føres tilbake til middelalderen, og som trolig har sitt navn fra Wedel rett utenfor Hamburg.
Historie
Slekten antas å ha sin opprinnelse i Holsten og har blitt ført tilbake en klosterfogd ved navn Heinrich, som er nevnt i 1149 i Ottenbüttel, et stykke nordvest for Hamburg i dagens tyske delstat Schleswig-Holstein. Slekten er antatt å ha navnet fra landsbyen Wedel, en liten forstad til Hamburg. Slektsnavnet betyr kanskje vadested og er kjent som stedsnavn også andre steder.
Fra 1400-tallet var slektsmedlemmer bosatt i Pommern. Slekten fikk første gang tilknytning til Norge på slutten av 1600-tallet da den pommerskfødte offiseren Gustav Wilhelm von Wedel-Jarlsberg (1641–1717) trådte i dansk tjeneste og ervervet eiendommer i Norge, men slektsmedlemmer bosatte seg ikke fast i Norge før langt senere. Gustav Wilhelm von Wedel var offiser i tjeneste i Fyrstbispedømmet Münster, som var alliert med Danmark i Den skånske krig. I 1678 satte biskopen av Münster 11 000 soldater inn i krigen mot svenskene, blant disse Wedel. Samme år døde biskopen og Wedel gikk da i dansk-norsk tjeneste. I 1681 ble han utnevnt til kommanderende general i Norge. Han kjøpte også godset og grevskapet Jarlsberg, som hadde blitt konfiskert fra den tidligere eier Peder Griffenfeld da han falt i unåde få år tidligere, og fikk 1684 patent som lensgreve av Jarlsberg. Gustav Wilhelm von Wedel bodde selv stort sett i den tyske byen Oldenburg og var også guvernør i de tyske grevskapene Oldenburg og Delmenhorst. Han bidro dermed til å forsterke fjernstyret av Norge som var typisk for perioden. Han ble stamfar for både en tysk slektsgren med navnet Wedel-Evenburg-Gödens og for en norsk slektsgren med navnet Wedel-Jarlsberg. Gustav Wilhelm von Wedels bror Wilhelm Friedrich von Wedell ble stamfar for en dansk slektsgren med navnet Wedel-Wedellsborg. Slekten er inntatt i Danmarks Adels Aarbog.
Kjente medlemmer av slekten
Særlig på 1700-tallet og 1800-tallet hadde medlemmer av slekten fremtredende stillinger i det danske og norske samfunnet, hvorav ett av de mest kjente er lensgreve Herman Wedel-Jarlsberg.
Kjent er også baron Fritz Wedel Jarlsberg, som hadde en ledende rolle under kongevalget i 1905 og som hadde en stor del av fortjenesten for at Norge i 1920 oppnådde herredømme over Svalbard, grunnen til at Wedel Jarlsberg Land er oppkalt etter ham. Han er også kjent for å ha gitt en større del av gården Skaugum i Asker i gave til kronprins Olav da han giftet seg med prinsesse Märtha.
Peder Anker Wedel-Jarlsberg (1875–1954) var knyttet til hoffet som en av Haakon VIIs nærmeste fortrolige i mange tiår, og var blant annet hoffsjef. Han var gift med Hermine Egeberg, datter av industrimannen Einar Westye Egeberg, og har en rekke kjente etterkommere, herunder de tre siste stamhusbesitterne på Jarlsberg, sønnen Johan Caspar Herman Wedel Jarlsberg (1902–1970), sønnesønnen Gustav Wilhelm Wedel-Jarlsberg (1931–1999) og oldebarnet Carl Nicolaus Wedel Jarlsberg (f. 1973). Peder Anker Wedel-Jarlsberg var også morfar til de to investorene Christopher Paus og Peder Paus, og oldefar til designeren Pontine Paus.
Slektsvåpen
Slektens gamle våpenskjold viser et tannhjul som etter hvert ble utvidet til å omslutte en halv eller mindre mannskikkelse med avhuggede armer, kardinalhatt og kledt i frakk. Ved utnevnelsen til greve ble dette våpenmotivet satt på hjerteskjoldets plass i et firedelt skjold av blått og gull, i 1. og 4. felt en borg med to tårn med hetter og med et flagg fra hvert av dem og alt av sølv, i 2. og 3. felt syv røde flagg (fire med rettskåren kant og tre med splitt) stukket gjennom en åpen gullkrone. På skjoldet en rangkrone og som skjoldholdere to opprette og tilbakeseende røde løver.
Slektens medlemmer har brukt rangkroner for grever eller friherrer. Flaggene i 2. og 3. felt er brukt med eller uten hvitt kors (Dannebrogsflagget), og de finnes også brukt med seks eller færre flagg. Skjoldholderne ses gjengitt stående på en gressbakke, på et postament eller på et bånd med valgspråket. De forekommer også som brune løver.
Lund kommune
Lund kommune kan referere til
Maria Rita
Maria Rita begynte sin karriere i en alder av 24 år selv om hun ville synge siden hun var fjorten år gammel. Hennes mor, en berømt sangerinne i Brasil, sin karriere påvirket utsettelsen av Marias satsing.
Før hun ble en profesjonell sanger gjennomførte hun en utdannelse innen marketing- og latinamerikanske studier ved Universitetet i New York. Hun hadde sin praksisperiode i et ungdomsmagasin.
Alexandra (andre betydninger)
Alexandra kan ha flere betydninger:
Maria Rita
Etter sine nylige suksesser har hun nå blitt en av de nye ikonene innen MPB. I etterkant av sin suksess og de internasjonale ambisjonene har kritikerne beskyldt henne for å imitere sin mors stil.
Maria Rita har vunnet den latinske Grammy prisen i tre kategorier, årets nykommer, beste MPB album og beste brasilianske låt.
Ernst Hinterseer
Ernst Hinterseer (født 27. februar 1932 i Kitzbühel) er en tidligere østerriksk alpinist.
I OL 1960 i Squaw Valley vant han slalåmgull og bronse i storslalåm. Etter karrieren som aktiv skiløper ble Hinterseer på begynnelsen av 1970-årene trener for det østerrikske slalåm- og storslalåmlaget.
I 1954 ble Hinterseer østerriksk mester i storslalåm, og i 1956 ble han østerriksk mester i kombinasjonsøvelsen. Også sønnene Ernst, Georg og Hansi ble alpinister.
Adana (provins)
Adana er en av Tyrkias 81 provinser. Provinsens areal er 14 256 km². Administrasjonssenteret ligger i byen Adana.
Provinsen ligger sør i Tyrkia og grenser til provinsene Mersin i vest, Niğde i nordvest, Kayseri i nord, Kahramanmaraş i nordøst, Osmaniye i øst og til Hatay i sørøst og i sør kystlinje mot Middelhavet.
Kuben videregående skole
Kuben videregående skole er Osloskolens største og mest mangfoldige videregående skole beliggende i Kabelgata på Økern. Skolen åpnet i august 2013 og har 1,850 elever per 2021. Skolebygget er et arkitektonisk landemerke i Økern næringspark. Som en del av Kuben yrkesarena er skolen omtalt som Oslo kommunes storsatsing på yrkesfaglig utdanning. Fagskolen Oslo har lokaler i samme bygg.
Kuben er i forkant innen skoleutvikling og tilbyr en rekke unike tilbud i Osloskolen. Dobbelkompetanseløpet Yrkes- og studiekompetanse (YSK) innen byggfag og helsefag og de to kombinasjonsløpene Robotikklinja og Informatikklinja  er svært godt søkte tilbud. Skolen har bygget opp en fremtidsrettet avdeling for studiespesialiserende utdanning (ST). Fra høsten 2023 vil skolen ha 6 paralleller på ST.
Utdanningstilbud
Kuben har et bredt tilbud med syv utdanningsprogram, med en rekke programområder på Vg2 og Vg3:
Kuben har også en avdeling for voksenopplæring med 300 elever innen helse- og oppvekstfag på oppdrag fra Oslo Voksenopplæring Sinsen.
Utvikling av nye utdanningstilbud
Kuben er en driver innen utvikling av nye utdanningstilbud i Oslo. Dette gjøres i tett samarbeid med bransje og næringsliv. Ved start av studiespesialisering etablerte skolen en studiespesialiserende teknologilinje med innovasjon, entreprenørskap og forskning. Blant samarbeidspartnerne som bidrar til bedriftsbesøk og faglige utfordringer til elevene er Aibel, Equinor og NAROM.
Det fireårige dobbelkompetanseløpet yrkes- og studiekompetanse (YSK), innen utdanningsprogrammene bygg- og anleggsteknikk og helse- og oppvekstfag. Utdanningen fører til både yrkesfaglig kompetanse med fag- og svennebrev og studiekompetanse med fordypning innen realfag for kvalifisering til høyrere utdanning innen eksempelvis ingeniør- og medisinstudier.
Skolen tilbyr et helårig skoleår i utlandet for Vg2 data og elektronikk ved Malta College of Arts, Science and Technology (MCAST). Tilbudet kombinerer fagutdanning med fordypning i engelsk. Kubens tilbud er det eneste helårige utenlandstilbud for en hel klasse på yrkesfag i Norge.
Tulare County
Tulare County er et fylke i den sentrale delen av den amerikanske delstaten California. Det ble opprettet i 1850. I 2000 hadde fylket 368 021 innbyggere. Administrasjonssenteret ligger i byen Visalia. Tulare Countys totale areal er 12 533 km² hvorav 39 km² er vann.
Kuben videregående skole
Utvikling av nye utdanningstilbud
Høsten 2018 etablerte skolen robotikklinja, et 3-årig praksisrettet studiekompetanseløp innen elektrofag med automatisering og robotikk og fordypning innen realfag. Studiet kvalifiserer for høyskole og universitetsstudier, Vg3 automatisering med læretid mot fagbrev, eventuelt forlenget læretid mot fagbrev, innen automasjonsfaget.
Tulare County
Den vestlige delen av fylket ligger i Central Valley og er et av de mest produktive jordbruksområdene i USA. Den østlige delen strekker seg inn i Sierra Nevada, og hele Sequoia nasjonalpark ligger innenfor grensene til fylket.
Kuben videregående skole
Utvikling av nye utdanningstilbud
Høsten 2020 etablerte skolen informatikklinja, et 3-årig praksisrettet studiekompetanseløp innen informasjonsteknologi og medieproduksjon med informatikk, design og utvikling av IT-systemer. Studiet kvalifiserer for høyskole og universitetsstudier eller toårig læretid mot fagbrev innen IT-driftsfaget eller IT-utviklerfaget.
Tulare County
Bakterien Francisella tularensis som forårsaker harepest (Tularemi) ble for første gang påvist i prøver fra ekorn fanget i kommunen i 1911.
253 Mathilde
253 Mathilde er en hovedbelteasteroide. Den ble oppdaga den 12. november 1885 av Johann Palisa fra Universitäts-Sternwarte Wien i Wien. Den er etter alt å dømme oppkalt etter Mathilde, kona til den franske astronomen Maurice Loewy.
Kuben videregående skole
Utvikling av nye utdanningstilbud
Kuben har siden 2018 hatt tilbudet Fundament, oppfølgingstjenestens grunnskoleår. Det er et alternativ for elever med lave grunnskolepoeng etter 10. trinn, med behov for å styrke sine faglige og sosiale ferdigheter, tette faglige kunnskapshull og forbedre sine grunnskoleresultater. Elevene mister ikke et rettighetsår til videregående opplæring og konkurrerer på linje med 10.-trinns elever til Vg1 påfølgende år. Under oppstarten i 2018 ble tilbudet støttet av Groruddalssatsingen, men er siden lagt inn i Osloskolens tilbudstruktur.
Norskopplæring for minoritetsspråklige elever
Kuben har egen avdeling for norskopplæring for minoritetsspråklige elever 16 til 19 år med kort botid i Norge, omtalt som MO, for minoritetsspråklig opplæring. Avdelingen er siden 2018 plassert på Kuben vgs, avdeling Ullevål. To av byggene til tidligere Sogn videregående skole, vis-à-vis med Blindern videregående skole, er rehabilitert som lokaler for tilbudet. Tilbudet har løpende inntak gjennom året og dobler elevtallet fra høst til vår. Elevstørrelse ved avdelingen har variert fra ca 200 elever til over 400 elever på det meste i 2017, avhengig av innvandringen til Norge. Opplæringen er delt i tre nivåer kalt spor 1, 2 og 3, der spor 3 er elevene med mest utdanning og faglige ferdigheter, basert på testresultater før tildelt skoleplass.
Elevene testes i norskkunnskap på våren og får videre opplæringstilbud basert på testresultatene. De videre tilbudene kan være grunnskoleopplæring over 1 til 3 år, forberedende videregående opplæring eller et ordinært Vg1-tilbud. Elever som begynner på tilbudet i løpet av vårhalvåret vil gjerne også gå påfølgende år.
Bakgrunn fra mellomkrigsårene
Kuben var med sin kostnadsramme på 2 milliarder kroner Norges dyreste videregående skole ved etableringen i 2013. Skolens historie strekker seg likevel tilbake til 1921 og opprettelsen av Oslos første skole rettet mot praktiske håndverksyrker. Den raskt voksende industrielle og teknologiske utviklingen i Kristiania styrket behovet for egen fagopplæring. En gammel bygård i Østre Elvebakke ble i 1921 kjøpt av kommunen og bygget om til skole. Skolen ble utvidet med flere nybygg etter stadig økende etterspørsel. I 1925 fikk skolen navnet Kristiania Fag- og Forskole for Håndverk og Industri.
Etterkrigsårene - yrkesskole
Klaus Torgård ble rektor ved skolen i 1947, og året etter ble skolens navn endret til Oslo Yrkesskole. I etterkrigstiden økte behovet for fagarbeidere til å bygge opp hovedstaden på nytt. Det ble utformet planer for en ny, stor skole i Oslo. Rektor Torgård var sentral i arbeidet. Det tok nær 10 år med ulike forslag for utforming og en rekke diskusjoner om beliggenhet før skolen som skulle få navnet Sogn Yrkesskole ble bygget. Deler av byggene på Sogn ble tatt i bruk av ca 200 elever allerede i 1960. Skolen var da administrert som en avdeling under Oslo Yrkesskole i Østre Elvebakke. Mer av tilbudene ble flyttet fra Oslo Yrkesskole til Sogn, og Torgård flyttet sitt kontor til Sogn i 1961. I 1968 ble avdelingen på Sogn skilt fra Oslo Yrkesskole og fikk navnet Sogn Yrkesskole. Torgård forble rektor på skolen frem til 1974, og hadde da ledet Oslos yrkesfaglige opplæring i 27 år. I 2002 ble veien nord for skolen navngitt Klaus Torgårds vei.
2000-tallet - kompetansesenter for yrkesfag
Mot slutten av 1980-årene og gjennom hele 1990-årene flyttet en del industri ut av bykjernen i Oslo. Akademiske yrker inntok samtidig Oslo. Dette påvirket søkermønsteret til yrkesfagene. I Oslo er søkertallene til yrkesfagene markant svakere enn resten av landet. Søkertallene på landsbasis ligger over 50 %, mot Oslos 25-27 %. Behovet for en satsing på yrkesfag ble i økt grad en politisk sak.
I 2010 ble det vedtatt at skolen skulle være en kombinert skole med både yrkesfaglig og studieforberedende utdanning, og Kuben ble planlagt med 5 paralleller innen studiespesialisering. Det ble behov for mer arealer og det ble inngått en avtale for ombygging av Kabelgata 24, 50 meter øst for hovedbygget. Bygget leies fra Aberdeen Eiendomsfond i en 25 års avtale fra 2013 og har siden fått navnet BiKuben.
2013 - Kuben åpner
Grunnsteinen ble lagt ned 9. juni 2011 av byrådsleder Stian Berger Røsland. Grunnsteinen og avisutklipp fra den dagen kan sees gjennom et vindu i gulvet i skolens foajé. Første rektor på Kuben videregående skole ble den tidligere friidrettsutøveren Kjell Ove Hauge. Han har tidligere vært lærer og utviklingsleder ved Bjerke videregående skole, og deretter prosjektleder for et flerårig frafallsforebyggende prosjekt innen yrkesfag i Osloskolen. 19. august 2013 ble skolen åpnet av Erna Solberg og Kristin Skogen Lund.
Løpende endringer i tilbudsstruktur
Før skolens andre år ble det foretatt en del justeringer i utdanningstilbudene. Tilbud for tilrettelagt opplæring i allmennpraktisk linje, ble flyttet til Ullern videregående skole. Noen Vg2-tilbud innen helsefag ble flyttet til nye Hersleb videregående skole Tilrettelagt opplæring innen byggfag ble tatt over av Stovner videregående skole. Etterstad videregående skole tok over Vg2-tilbudet transport og logistikk. Kuben utvidet samtidig eget tilbud med automatisering og helsearbeiderfag fra høsten 2014.
I 2015 ble skolens tilbud innen design og tekstil flyttet til den nyåpnede Edvard Munch videregående skole. Til skoleåret 2018-2019 utvider Kuben sitt fagtilbud med 3-årig praksisrettet studiekompetanse innen automatisering og robotikk med realfagsfordypning.
Høsten 2020 utgikk Design og håndverk (DH) som egen utdanningsprogram som en del av fagfornyelsen (LK20) og ble delt i to, der Kubens frisørtilbud havner i det nye programmet Frisør, blomster, interiør og eksponeringsdesign (FBIE). Kubens DH-tilbud på Vg1 og Vg2 frisør ble høsten 2020 flyttet til Edvard Munch vgs. Kuben ble samtidig en av tre skoler i Oslo med det nye utdanningsprogrammet, Informasjonsteknologi og medieproduksjon (IM). Samtidig etablerer Kuben Informatikklinja, et kombinasjonsløp under IM, med studiekompetanse. Fra høsten 2021 ble IKT-servicefag avviklet som eget fag.
Fra 2013 hadde Kuben tilbud for Vg2 data og elektronikk ved Bournemouth and Poole College. Høsten 2020 ble tilbudet kansellert på grunn av Brexit og Covid-19. Høsten 2022 reetableres tilbudet, nå hos Kubens nye partnerskole, Malta College of Arts, Science and Technology (MCAST).
Hovedbygget
Utdanningsetaten i Oslo omtaler yrkesarenaen som Oslo kommunes storsatsing på yrkesfaglig opplæring. Arkitekt var firmaet Arch Uno. Bygget som kostet nær 2 milliarder er Norge dyreste videregående skole og består av om lag 43 000 m² fordelt på 6 etasjer, bygget på en grunnflate på 10 000 m². I kjelleren er det parkeringshus som driftes av APCOA Parking med plass til over 200 biler. Skolen har i også undervisning i nabobygget, BiKuben, som også ligger mot øst i Kabelgata nummer 22 og 24.
Plasseringen på Økern hvor Standard Telefon og Kabelfabrik i sin tid lå, og som nærmeste nabo til Hotell 33 og tett på bedrifter og opplæringskontor, legger til rette for et unikt og tett samarbeid med bransjen. Skolen ligger også sentralt med tanke på offentlig kommunikasjon, plassert mellom stasjonene Økern og Risløkka på T-banens linje 5, samt busstopp i Østre Aker vei.
Skolen har bibliotek, idrettshall, administrasjon og servicefasiliteter, kantine, kaffebar, kiosk, auditorier og store, lysfylte minglearealer. Kuben fleridrettshall er utformet med mål til basketball (28 x 17 meter), og ligger i tredje og fjerde etasje. I tilknytning til idrettshallen er det eget rom for spinning, utstyr for styrketrening og eget kampsportrom. På plan fire er det tilgang til en større takterrasse med egen ballbinge for basketball, bordtennisbord, sittegrupper og en gressplen. Takterrassen er skolens skolegård. Elevrådet har eget møterom like ved skolens resepsjon og servicesenter.
BiKuben
Bygget i Kabelgata 22 åpnet for undervisning høsten 2018. Bygget har vært adskilt fra Kabelgata 24 siden 2013, og ble slått sammen til et samlet skolebygg. Bygget har et areal på ca 3 500 m² fordelt på 5 etasjer. Det er først etter at Kabelgata 22 ble tatt i bruk at hele 5. etasje i begge byggene ble tatt i bruk av skolen, dette på grunn av kravene til universell utforming. I 5. etasje er undervisningsrommene utstyrt med det siste innen velferdsteknologi. I de to første etasjene er det ordinære undervisningsrom, grupperom, vrimlearealer og kontorer for administrasjon og ledelse.
Avdeling Ullevål
Kubens avdeling for norskopplæring for minoritetsspråklige elever (MO) er siden 2018 plassert på Kuben vgs, avdeling Ullevål i et av de tidligere lokalene til Sogn videregående skole, vis-à-vis med Blindern videregående skole. Bygget har bokstav I som det 9. og nyeste av byggene til Sogn vgs. Tilbudet har hatt ujevnt elevtall direkte påvirket av politikk for innvandring til Norge. På det meste har avdelingen hatt 400 elever, men vanligvis er elevtallet mellom 200 og 300. På grunn av høyere elevtall i perioder ble bygget ved siden av, bygg E, rehabilitert for Kuben i 2019. I E-bygget har Kuben også elever tilknyttet Vg3 yrkesfag i skole for elever uten tilbud om læreplass.
Tidligere avdelinger
Ved skolestart 2013 var noen av Kubens tilbud lokalisert i de gamle lokalene til Sogn videregående skole, under navnet Kuben vgs, avdeling Ullevål. Tilbudene som ble igjen på Sogn var minoritetsspråklig opplæring, noen Vg2-program innen helse- og oppvekstfag, tilrettelagt avdeling og oppfølgingstjenestens avdeling for bygg- og anleggsteknikk. Denne avdelingen nyttet også Skar leir i Maridalen som praktisk opplæringsarena for elever med behov for å øve i litt roligere omgivelser. Tilbudet på Skar leir ble overtatt av Stovner videregående skole fra 2014.
De øvrige fløyene som Kuben ikke disponerte er siden bygget om til nye Blindern videregående skole, som åpnet høsten 2014. I forbindelse med forarbeidene ble det høsten 2013 frigitt støvfibre med asbest. Hovedbygget ved gamle Sogn videregående skole ble da umiddelbart stengt. Kuben beholdt I-bygget, nærmest Ringveien, som undervisningslokale for oppfølgingstjenestens avdeling for bygg- og anleggsteknikk ut skoleåret 2014-2015, hvorpå tilbudet ble flyttet til Stovner videregående skole.
MO måtte også forlate Sogn og flyttet først til Morellbakken skole, siden til Bredtvet, hvor de var fra 2014 til 2018. De to første årene delte avdelingen bygget på Bredtvet med Tokerud skole og de to siste årene hadde de bygget alene. Avdeling for tilrettelagt opplæring flyttet inn i den gamle rektorboligen i skolegården til Vahl skole. Fra 2014 tok Ullern videregående skole over administrasjonen av avdelingen og flyttet den til nye Ullern høsten 2015. Vg2-tilbudene innen helse- og oppvekstfag flyttet til Bredtvet skoleanlegg i 2013 og ble samlokalisert med Sofienberg videregående skole der. Året etter ble tilbudene fordelt på Hersleb videregående skole og Ullern videregående skole. Kuben hadde deretter ingen undervisning tilknyttet avdeling Ullevål før MO flyttet tilbake høsten 2018.
Kunst i Kuben
Med støtte fra Kulturetaten og Kunst i offentlige rom (KORO) ble det etablert et eget kunstprosjekt for Kuben, kalt Kunst i Kuben. Blant kunstnere som fikk levere verket er performancekunstneren Kurt Johannessen. Han har bidratt med nynorske tekster som er integrert i bygget gjennom tre hoveddeler. Fortellingene Glubusen og Ho er korte fortellinger plassert høyt på glassfasadene på hver side av hovedinngangen. Fire substantiv er perforert i veggflater i skolens foajé og verker Eg er er korte tekster plassert på speil på skolens toaletter. Kjell Bjørgeengen står bak to større videoinstallasjoner som er integrert gjennom en rekke skjermer plassert etter hverandre i foajeens vegger. Verkene Her I og Her II viser en blanding av abstrakte bilder og bilder fra skolens arkitektur.
Verkene Atlas, Verk U og Verk V er betongelementer i form av sirkler og ellipser plassert i bakken ved inngangspartiet og i gressplenen på skolens takterrasse. Disse er laget av May Elin Eikaas Bjerck. Kristoffer Myskja står for to mekaniske kunstverk. Et av kunstverkene, Governors, består fire mekaniske skulpturer plassert i montere foran verkstedshallene langs lengden av bygget. Bevegelsene er finurlig drevet av en luftkompressor og luftsstrømmen reguleres mellom verkene. Det andre kunstverket henger fra taket i foajéen og består av et nettverk av tynne metallstrimler som beveger seg via en rekke mikroprosessorer som trekker og slipper kryssene i nettverket. Skulpturen er uten tittel fra kunstneren, men har fått navnet Bølgen av skolens elever på grunn av bevegelsene.
Kjente ansatte og elever ved Kuben
Kuben har eller har hatt en rekke ansatte som har utmerket seg også utenfor skolen. Noen av disse nevnes her, se for øvrig Kategori:Pedagoger ved Kuben videregående skole.
Også en rekke tidligere elever ved Kuben videregående skole har gjort seg bemerket i arbeid- kultur og samfunnsliv.
252 Clementina
252 Clementina er en hovedbelteasteroide. Den ble oppdaga den 11. oktober 1885 av Henri Joseph Anastase Perrotin fra Observatoire de Nice i Nice. Bakgrunnen for navnet er ikke kjent med sikkerhet, men et rykte vil ha det til at det var navnet på Perrotins første katt.
Hatay (provins)
Hatay er en av Tyrkias 81 provinser. Provinsens areal er 5 403 km². Administrasjonssenteret ligger i byen Antakya.
Provinsen ligger sør i Tyrkia og grenser til provinsene Adana og Osmaniye i nord og til Syria i øst og sør og i vest har den kystlinje mot Middelhavet.
Distrikter
Provinsen Hatay består av tolv distrikter:
Eulers polyedersetning
Eulers polyedersetning er en formel som forteller hvor mange sider, kanter eller hjørner et polyeder har hvis du kjenner to av variablene. Denne formelen fungerer med alle regulære polyedre, dvs. platonske, arkimediske og katalanske legemer. Den er et spesialtilfelle av den mer generelle Euler-karakteristikken som gjelder for alle legemer.
Definisjon
Hvis antall sider i et regulært polyeder er S, antall hjørner H og antall kanter K, kan vi merke oss dette: eller
Eksempel
Denne formelen bli da for en kube:
Hvis vi ikke hadde kjent antall hjørner, kunne vi regnet det ut slik:
Fernand Jourdant
Fernand Jourdant (født 3. februar 1903 i Flers i Orne i Frankrike, død 2. januar 1956) var en fransk fekter som deltok i de olympiske leker 1932 i Los Angeles.
Jourdant ble olympisk mester i fekting under Sommer-OL 1932 i Los Angeles. Han var med på det franske laget som vant i lagkonkurranse i kårde foran Italia og USA.
Desi (andre betydninger)
Desi kan ha flere betydninger:
Dieter Lattmann
Dieter Lattmann (født 15. februar 1926 i Potsdam, død 17. april 2018 i München) var en tysk forfatter. Han bodde i München. Han var en av grunnleggerne av den tyske forfatterforeningen, Verband deutscher Schriftsteller, og ledet denne fra 1969 til 1974. Han var medlem av Forbundsdagen fra 1972 til 1980. Lattmann var også i styret for Goethe-Institut fra 1977 til 1985.
Europavei 67
Europavei 67 (også kjent som Via Baltika) er en hovedvei mellom Helsingfors i Finland og Praha i Tsjekkia. Den går via Tallinn i Estland, Riga i Latvia, Kaunas i Litauen og gjennom Polen, veiens lengde er 1630 km.
Trasé fastlagt av UNECE: Helsingfors − Tallinn − Riga − Panevėžys − Kaunas − Warszawa − Piotrków – Trybunalski − Wrocław − Kłodzko − Běloves − Náchod − Hradec Kralové − Praha.
Den er den viktigste hovedveien mellom de baltiske landene, og mellom Finland og Polen.
Raymond Edward Brown
Pater Raymond Edward Brown (født 22. mai 1928, død 8. august 1998) var en amerikansk romersk-katolsk prest og bibelforsker. Brown er mest kjent for sitt arbeid med Johannesskriftene, Jesu fødsels- og barnefortellinger og Jesu lidelseshistorie.
Liv
Brown ble født i New York, sønn av Loretta Brown og Robert H. Brown. Han studerte ved the Catholic University of America hvor han tok en Bachelor of Arts i 1948 og en Master of Arts i 1949. I 1951 gikk han inn den prestefellesskapet sulpicianerne1Saint-Sulpice etter en å ha mottatt en bachelor i hellig teologi fra St Marys seminar og universitet. I 1953 ble han ordinert som prest i bispedømmet St. Augustine, Florida.
Han ble utnevnt i 1972 og i 1996 til medlem i den pavelige Bibelkommisjon, som gir råd til paven i spørsmål knyttet til åpenbaringsvitnesbyrdet. Han var også professor emeritus ved det protestantiske Union Theological Seminary i New York, hvor han underviste i 23 år. Han hadde det prestisjefylte Auburnprofessoratet ved Union.
Raymond Brown var også president i Catholic Biblical Association, Society of Biblical Literature (1976-7) og Society of New Testament Studies (1986-7). Han var også prest i bispedømmet Baltimore, Maryland.
Han ble ansett for å være en av USAs fremste bibelforskere, og mottok hele 24 utnevnelser til æresdoktorater ved forskjellige universiteter i USA og i Europa. Mange av utnevnelsene var fra protestantiske læresteder.
Brown døde på St. Patrick's Seminary i Menlo Park i California. Kardinal Roger Mahony av Los Angeles, omtalte ham som «den ypperste og velrenommerte katolske bibelforsker som USA noensinne har fostret», «hvis død er et stort tap for kirken».
Forskning
<!-- Much of Brown's work, such as 'The New Jerome Biblical Commentary' has been given an Nihil obstat and an Imprimatur. He could issue Nihil obstats upon a work that requested it, as he did with many of his own works such as in The New Jerome Biblical Commentary.
Brown's approach assumed that Scripture may contain error in matters not pertaining to salvation; this is a relatively modern stance, but Fr Brown was equally insistent on the limitations of scientific biblical methods including textual criticism in solving the Church's problems or addressing central questions of faith. The traditional approach to Scripture is that it contains no error, and that all of it is in some way related to salvation. This shift in the scholarly approach is at the root of the conclusion of some who consider his scholarship open-minded and measured. The more permissive stance in relation to Scripture is appealing to skeptics and a great number of Christians alike; and his books enjoy wide success.
His views caused some controversy. During his tenure at Union Theological Seminary he became the object of criticism for his views, which he described as 'centrist'. Some writers criticized him for what they saw as his unwillingness to acknowledge the radical implications of the critical methods he was using. Frank Kermode, reviewing The Birth of the Messiah, accused Brown of being too eager to secure the imprimatur of the Catholic Church ; Geza Vermes has described Brown as "the primary example of the position of having your cake and eating it'."
He was an expert on the hypothetical Johannine community and wrote the volumes covering the Gospel of John in the New Anchor Bible Commentary. -->
Nytestamentlig kristologi
I en detaljert artikkel fra 1965 med tittelen «Kaller Det nye testamentet Jesus for Gud?» i tidsskriftet Theological Studies (26, 1965 ss. 545-73) undersøkte Brown om Jesus blir omtalt som «Gud» i Det nye testamente. Brown konkluderte med at «selv det fjerde evangeliums Jesus sier aldri at han er Gud» og «det er ingen grunn til å tro at Jesus ble kalt Gud i de tidligste deler av den nytestamentlige tradisjon». Han hevdet at «etterhvert, i utviklingen av den kristne lære, ble Gud forstått som en bredt begrep. Det ble tydelig at Gud hadde åpenbart så mye av seg selv i Jesus at Gud måtte inkludere både far og sønn».
Forfatterskap
Brown skrev totalt 25 bøker innenfor bibelvitenskap og noen av dem er:
Skut (båt)
Skut er den delen av en robåt som vender mot båtens ende. Man snakker nesten alltid om framskut og bakskut
En tradisjonell trerobåt har en rekke tverrstivere, såkalte band (feilaktig kalt spant). De fleste av disse står med 70–90 cm avstand, og dette mellomrommet kalles da et ro-rom. Foran og bak ro-rommene, ut mot stevnene, er nærmest trekantformede rom, som kalles skuter. Mange robåter har årefester også i skutene, i tillegg til dem i ro-rommene. Overgangene til båtstørrelsene over og under kan derfor være ganske flytende (færinger utstyrt som seksæringer, seksæringer utstyrt som firroinger osv.
Skorovas
Skorovas, eller Skorovatn, er ei bygd i Namsskogan kommune i Trøndelag. Stedet er et gammelt gruvesamfunn, der gruva ble nedlagt i mai 1984.
Skorovas Gruber
Statsgeolog K.M. Hauan besøkte Skorovatn i 1873 og fant at det var «skutt» opp en skjerpegrop, men det vites ikke hvem som har gjort dette. I 1890-årene drev Andreas Larsen og en gruvearbeider ved navn Frykman en undersøkelsesdrift i flere somre uten å finne malm.
Sverre B. Steen fra Namsos fant kobber i 1910, og i 1911 gikk han i kompaniskap med Kristian Trones og Elias Grøndal. I 1913 solgte de feltet til Det Norske Aktieselskapet for Elektrokemiske Industrier, som i 1915 stiftet A/S Skorovas Gruber.
Drivverdig funn av svovelkis ble først funnet i 1915, men da brøt første verdenskrig ut. Vei frem til Skorovatn var ferdig i 1938. Forekomsten på 10 millioner tonn malm ble satt i drift i 1952, og gruva ble nedlagt i 1984. En taubane på 45 km fraktet fram til 1976 malmen til utskiping på Kongsmoen.
I 1984 sendte NRK en dokumentar om gruva. NRK TV
255 Oppavia
255 Oppavia er en hovedbelteasteroide. Den ble oppdaga den 31. mars 1886 av Johann Palisa fra Universitäts-Sternwarte Wien i Wien. Den er oppkalt etter den tsjekkiske byen Opava.
Leder for sikkerhet
Leder for sikkerhet (LFS) er en person som utnevnes ved arbeider ved eller på høyspenningsanlegg. Personen er stort sett en fagutdannet energimontør, men kan også fylles av andre personer ved enkelte arbeider, som f.eks linjerydding (rydde høyspenningstraseer o.l)
Medinet Madi
Medinet Madi er i dag en tempelruin og en arkeologisk funnsted i den sørvestlige Fayumregionen i Egypt. Her sto det et tempel viet til slangegudinnen Renenutet, som var grunnlagt under Amenemhat III og Amenemhat IV (1855-1799 f.Kr.). Tempelet ble senere utvidet under Ptolemeerdynastiet (305-30 f.Kr.) i den greskromerske tiden.
Tempelruinen regnes som godt bevart, muligens fordi den var avsidesliggende. Den ble utforsket av arkeologer fra Universitetet i Milano i 1930-årene. Sentrale manikeiske skrifter ble funnet her i 1929: Kefalaia, Manis Brev, Det levende evangelium, Salmeboken, Homiliene (en prekensamling) og to andre tekster.
Alexandra, grevinne av Frederiksborg
Alexandra Christina, grevinne av Frederiksborg (Alexandra Christina Manley) (født 30. juni 1964 i Hongkong) er tidligere hustru til prins Joachim. De giftet seg 18. november 1995, tok ut separasjon 22. september 2004 og ble skilt 8. april 2005. Hun ble gift med Martin Jørgensen 3. mars 2007.